છોટે મન સે કોઈ બડા નહીં હોતા, તુટે મન સે કોઈ ખડા નહીં હોતા...પૂર્વ વડાપ્રધાન અટલ બિહારી વાજપેયીની આ કવિતા છે. જેમાં વ્યક્તિની મહાનતા, સંકલ્પ, પ્રેરણા, ઉદારતા અને દેશને જોડીને રાખવાની ભાવના પ્રગટ થાય છે. ભારત રત્ન અટલ બિહારી વાજપેયી ૯૩ વર્ષના છે. છેલ્લા કેટલાક વર્ષોથી તેઓ અસ્વસ્થ છે. તેમ છતા તેમની હાજરી દેશ માટે મહત્વપૂર્ણ છે. તબિયત લથડતા અટલ બિહારી વાજપેયીને દિલ્હીની એમ્સ હોસ્પિટલમાં દાખલ કરાયા છે. ૧૮ ડોક્ટરોની એક ટીમ અટલ બિહારી વાજપેયીના સ્વાસ્થ્યની તપાસ કરી રહી છે.